b'\n_START_ARTICLE_\nKorpus narodne obrambe Jugoslavije\n_START_PARAGRAPH_\nKorpus narodne obrambe Jugoslavije (bolj znan po kratici KNOJ) je bila voja\xc5\xa1ka formacija, ki je opravljala varnostno-za\xc5\xa1\xc4\x8ditne naloge na osvobojenih ozemljih (med drugo svetovno vojno) ter pozneje na ozemlju Jugoslavije.\n_START_SECTION_\nZgodovina\n_START_PARAGRAPH_\nUkaz za ustanovitev KNOJa je bil izdan 15. avgusta 1944 po odloku NKOJa, ki ga je podpisal predsednika NKOJa in vrhovni poveljnik NOV in POJ Josip Broz Tito._NEWLINE_Enote KNOJa naj bi se ustanovile na osvobojenih ozemljih z reorganizacijo \xc5\xbee obstoje\xc4\x8dih enot, ki so opravljale iste oz. podobne naloge (npr. v Sloveniji iz VOSa)._NEWLINE_Januarja 1953 je Tito izdal ukaz, da se KNOJ razpusti; njegove naloge sta prevzela Narodna milicija in Obmejne enote JLA.\n_START_SECTION_\nSestava\n_START_PARAGRAPH_\nVsaka republika je ustanovila svoje enote KNOJ, ki so delovale na republi\xc5\xa1kem nivoju. V Hrva\xc5\xa1ki sta G\xc5\xa0 NOV in PO Hrva\xc5\xa1ke v za\xc4\x8detku junija 1943 v vasi Crna Vlast formirala prvi bataljon PPK (proti peti koloni), nekaj kasneje pa v Baniji \xc5\xa1e enega. V prvi polovici 1944 je bilo formiranih \xc5\xa1e pet takih enot. Iz teh bataljonov PPK je bila 16. junija 1944 oblikovana Prva brigada OZN-e. Do avgusta 1944 so bile formirane \xc5\xa1e \xc5\xa1tiri brigade iz katerih je bila 5. avgusta 1944 oblikovana divizija OZN-e. Iz enot te divizije je bila 20. avgusta 1944 formirana tudi 9. hrva\xc5\xa1ka divizija KNOJ. Marca 1944 je bila v Sloveniji iz \xc4\x8det in bataljonov VOS-a formirana Vojska dr\xc5\xbeavne varnosti, sestavljena iz treh brigad in bataljona za posebne naloge. Iz teh enot je bila kasneje (3. decembra 1944) formirana 1. slovenska divizija KNOJ. V \xc4\x8crni Gori je bila sredi leta 1944 ustanovljena Brigada narodne obrambe. V Makedoniji, Srbiji, Vojvodini, Kosovu in Metohiji pa so bile od sredine leta 1944 na osvobojenih ozemljih iz bataljonov OZN-e, partizanskih stra\xc5\xbe in nekaterih enot NOVJ, formirane dodatne enote KNOJ-a.'